Azabarwar Da Al'ummar Musulmin Rohinga Na Kasar Myanmar suke fuskanta. (1) - Arewa24.com.ng Azabarwar Da Al'ummar Musulmin Rohinga Na Kasar Myanmar suke fuskanta. (1) - Arewa24.com.ng
Home › labarai labaran ketare › Azabarwar Da Al'ummar Musulmin Rohinga Na Kasar Myanmar suke fuskanta. (1)
01:42 labarai, labaran ketare,
Musulmin Rohinga sun kasance masu rayuwa da makwabtansu da ba musulmi ba cikin zaman lafiya da lumana. Amma wancan mutumin mai suna Bhuddah –Paya ya dora harsashin kiyayya da musulmi. Lokacin da ya isa wajen da musulmi su ke ya rusa tsarinsu na sharia da musulunci. Daga wancan loakcin ne kuma sabani ya fara kunno kai a tsakanin musulmi da yan bhuddah. Har zuwa shekarar 1824 da Ingila ta mamaye kasar, ta hade ta da Idiya
Wasu daga cikin musulmin kasar Indiya sun yo hijira su ka shiga cikin yankin na Rohinga. Domin kuwa yankin ya zama wata cibiya ta kasuwanci da kuma rayuwa mai kyau, musamman ga musulmi.
Wasu mutanen daga kasar Bangaladesh sun rika fitowa daga kasar tasu suna zuwa yankin na Arkhane saboda kaucewa hare-haren 'yan Bhudda a yankunansu. Wani dalilin na yin hijira zuwa yankin shi ne matsin lambar da 'yan mulkin mallakar Ingila su ka rika yi musu. Saboda samun sauki sun rika ficewa daga cikin yankunan nasu suna zuwa yankin.
Saboda haka da dama daga cikin wahalhalun da musulmin Rohinga su ke sha a yanzu, yana a matsayin ramuwar gayya ce saboda matsayarsu ta fada da 'yan mulkin mallaka. Hakan kuma yana faruwa ne a karkashin siyasar nan da makirci da aka san Birtaniya da ita, ta raba kan mutane domin a ji dadin mulkinsu.
""Ku kasance tãre damu don jin kashi na (2)""
A matsayinsu na musulmai "yan uwanmu muna Addu'ar Allah ya kubutar DA su daga sharrin azzalumai.